stanford-oval/wikipedia huggingface dataset:
וילמוש בהם
כתבים עיקריים

באש של שתי מהפכות . מינכן, 1923, עמ ', 1946
בגלות בפעם השנייה. הוצאת פרוגרסיה, Bp., 1990
מכתביו הפוליטיים הנבחרים של וילמוש בהם, 1914-1949 (ed: אווה Szabó - לסלו Szucs.). בית ההוצאה לאור Napvilág, Bp., 1997
לקריאה נוספת

לקסיקון ביבליוגרפי הונגרי. וילמוש בהם
לאסלו סיץ': קריירה פוליטית וילמוש בהם. Éva Szabó = - לסלו Szucs (ed. ): מכתבים פוליטיים נבחרים של וילמוש בוהם, 1914-1949 . Bp .: הוצאת Napvilág. 1997
קונסולים ושגרירים של הונגריהGecsényi: Baráth Magdolna és Gecsényi Lajos (szerk): Főkonzulok, követek és nagykövetek, 1945-1990. Budapest: MTA Történettudományi Intézet. 2015. 150. o. = Magyar történelmi emlékek, ISBN 978-963-416-007-6
הערות שוליים

↑  Böhm Vilmos (holocaustmagyarorszagon.hu)
↑  A házasságkötés bejegyezve a Budapest VII. ker. polgári házassági akv. 1524/1905. folyószáma alatt.
↑  רשימת הקונסולים, צירים ושגרירים 1945-1900 (אורכב 21.03.2019 בארכיון Wayback Machine)
| --- | --- |
בקרת זהויות :  GND: 121141217  ISNI: 0000 0000 7863 1057  LCCN: n92015076  NKC: skuk0001759  SUDOC: 061385085  VIAF: 59932969   WorldCat (עם VIAF): 59932969
וולטר שטרן

| --- | --- |
אין תמונה חופשית
 לידה:  16 בנובמבר 1965 (בן 59) מרילבון, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1991 
 
וולטר אדריאן שטרן (באנגלית: Walter Adrian Stern; נולד ב-16 בנובמבר 1965 במרילבון, לונדון) הוא במאי וידאו קליפים אנגלי.
ביוגרפיה

וולטר שטרן נולד ב-1965 לאב אוסטרי-יהודי ולאם אנגלייה. הוא החל להתעסק בצילום והתמקצע בבימוי וידאו קליפים.
קריירה

שטרן החל את הקריירה שלו בבימוי קליפים בקונטרול, חברת הפקות קטנה שבסיסה בלונדון.
ב-1993 עבר לחברת ההפקה סרטי סטיגמה שם ביים לראשונה קליפ ללהקת הפרודיג'י. שיתוף הפעולה ביניהם נמשך לאורך אמצע עד סוף שנות ה-90, כולל שני קליפים עטורי שבחים ופרסים ב-1996: "Firestarter", שזכה בפרס NME בקטגוריית "הקליפ הטוב ביותר" ו-"Breathe", שזכה באותה הקטגוריה בטקס פרסי המוזיקה של MTV אירופה.
שטרן הצטרף לחברת ההפקה סרטי האקדמיה בשנת 1997, שם עשה את בכורתו עם בימוי הקליפ ל-"Bitter Sweet Symphony" של The Verve. באותה שנה הוא החל בשיתוף פעולה נוסף, הפעם עם להקת מאסיב אטאק. שיתוף פעולה עסקי זה יצר שרשרת של שיתופי פעולה נוספים: "Risingson" (1997), "Teardrop" ו-"Angel" (שניהם מ-1998). "Teardrop" זכה בפרס בקטגוריית "הקליפ הטוב ביותר" בטקס פרסי המוזיקה של MTV אירופה 1998, והועמד לפרס המוזיקה הבריטית ולפרס לעיצוב ואמנות בימוי. הוא גם עבד עם אמנים שונים כמו מדונה ("Drowned World/Substitute for Love"), דייוויד בואי, ניין אינץ' ניילז ו-Stereo MCs.
ב-2006 ביים קליפ לשיר "The Prayer" של בלוק פארטי, וב-2009 חזר לשתוף פעולה עם הפרודיג'י בבימוי הקליפ של "Take Me to the Hospital".
הערות שוליים

↑  CAMPAIGN CRAFT: PORTFOLIO WALTER STERN, www.campaignlive.co.uk (באנגלית)
↑  "100 Greatest Music Videos: #38 The Prodigy - Firestarter"
↑  "MTV Video Music Awards | Highlights, Winners, Performers and Photos from the 1997 MTV Video Music Awards"
↑  Rock On The Net: 1997 MTV Video Music Awards, www.rockonthenet.com
↑  "The Top 50 Music Videos of the 1990s"
↑  Iqbal, Nosheen (2010-02-06). "Massive Attack's art of darkness". The Guardian (באנגלית בריטית). ISSN 0261-3077. נבדק ב-2023-10-27.
↑  Massive Attack's Teardrop Wins Best Video At The MTV Europe Awards 1998 | Ghostarchive, ghostarchive.org
↑  BBC News | Entertainment | Nominations for 1999 Brit awards, news.bbc.co.uk
↑  "The 200 best design moments in our lifetime"
↑  BBC - Radio 1 - Zane Lowe - Bloc Party Video Exclusive, www.bbc.co.uk
| --- | --- |
בקרת זהויות :  MusicBrainz: ee59d9af-00cc-4830-a2c2-6fc24e858334
משה נחום צובל

| --- | --- |
אין תמונה חופשית
 לידה:  3 בינואר 1878 טרנבה, סלובקיה 
 פטירה:  3 במרץ 1962 (בגיל 84) ירושלים 
 מקום קבורה:  הר המנוחות 
 
משה (מוריץ) נחום צובל (בגרמנית: Moritz Zobel; כ"ח בטבת ה'תרל"ח, 3 בינואר 1878 – כ"ז באדר א' ה'תשכ"ב, מרץ 1962) היה היסטוריון וחוקר יהדות, עורך העיתונים די וועלט ו"אלגעמיינע יידישע צייטונג", עורך אנציקלופדיה יודאיקה. שימש מזכירו של בנימין זאב הרצל.
קורות חייו

נולד בטרנבה שבאימפריה האוסטרו-הונגרית, לשלמה צובל. למד בישיבת פרשבורג ובישיבת הרב שלמה זלמן ברויאר שבפרנקפורט. כמו כן למד באוניברסיטת ברן שבשווייץ ובגיסן בגרמניה, שם קיבל תואר דוקטור לפילוסופיה. עבודת הדוקטורט עסקה בההדרת פירוש כתב יד ערבי של מורה הנבוכים (1910).
נישא לגיזלה (גננדל) קורניצר, בתו של רבי משה קורניצר, נכד החתם סופר. בהיותו בווינה שימש מזכירו לעברית של בנימין זאב הרצל. היה מראשוני "תנועת המזרחי" בגרמניה. כתב מאמרים רבים בעיתון די וועלט של התנועה הציונית. החל מ-1910 היה עורך העיתון עד פרוץ מלחמת העולם הראשונה. בשנות המלחמה שירת בצבא האוסטרי-הונגרי. לאחר מכן ערך את היומון "אלגעמיינע יידישע צייטונג" שנרכש על ידי המזרחי ויצא לאור בבודפשט. ב-1920 עבר לברלין ושימש עורך אנציקלופדיה יודאיקה בברלין. עם עליית הנאצים והפסקת הוצאת האנציקלופדיה החל לעבוד בהוצאת שוקן בברלין ופרסם שורה של ספרים בגרמנים בתחומים שונים של יהדות.
בשנת 1939 עלה לארץ ישראל והתיישב בשכונת כרם אברהם בירושלים.
היה מעורכי פרויקט התלמוד הבבלי עם תרגום עברי ופירוש חדש, שהוחל בהוצאתו בשנות ה-50. היה חבר מערכת האנציקלופדיה העברית וכתב מספר ערכים ובהם הערך על ר' משה אלשקר ואברהם ביכלר. כמו כן היה חבר מערכת אנציקלופדיה מקראית.
פרסם מאמרים ומחקרים בכתבי עת תורניים-מדעיים שונים ובהם "סיני" ו"תרביץ". בשנת תש"ב השתתף בקובץ התורני-מדעי "רב סעדיה גאון" שיצא לאור במלאת אלף שנים לפטירתו (בעריכת הרב יהודה לייב מימון) במאמר שעסק בחשבון הקץ ותיאור הגאולה בספר אמונות ודעות.
בשנת 1949, לקראת הבחירות לכנסת הראשונה, חתם עם קבוצת מדענים ואנשי רוח דתיים על גילוי דעת התומך ב"חזית הדתית המאוחדת".
נפטר בשנת 1962 ונקבר בהר המנוחות. על מצבתו נחקק: "עד הגל הזה על איש נאמן וצדיק, תלמיד חכם ומלומד... ששאב מכל מקורות חכמה, ועמד בצדקו, וקירב את אוצרות היהדות ללב העם בחיבוריו ותרגומיו".
פרסומים

אוצר המונחים הפילוסופיים ואנתולוגיה פילוסופית (עורך ראשי: יעקב קלצקין), תרפ"ו-תרצ"ד
תלמוד בבלי: מסכת בבא מציעא - עם תרגום עברי ופירוש חדש (עם ח"ז דימיטרובסקי), בעריכת י"נ אפשטיין, הוצאת דביר ומסדה תש"ך
לקריאה נוספת

נתנאל קצבורג, צובל משה נחום, אנציקלופדיה של הציונות הדתית, מוסד הרב קוק, ירושלים, 1983, כרך ה' עמ' 6–8
ניסן כהן

ערך זה עוסק באחד מראשי התנועה הציונית בהונגריה. אם התכוונתם למשמעות אחרת, ראו .
| --- | --- |
ניסן כהן
 לידה:  1883 לבוב, ממלכת גליציה ולודומריה (כיום אוקראינה), אז נחלת כתר אוסטריה, האימפריה האוסטרו-הונגרית 
 פטירה:  18 באפריל 1949 (בגיל 66 בערך) תל-אביב, ישראל 
 מדינה:  ישראל, ממלכת הונגריה, האימפריה האוסטרו-הונגרית 
 מקום קבורה:  בית הקברות היהודי חוף הכרמל 
 השכלה:  אוניברסיטת בודפשט   אוניברסיטת לבוב
 עיסוק:  עורך דין   פעיל ציוני
 מפלגה:  ציונים כלליים
 
ניסן כַּהַן (בהונגרית: Kahán Niszon ‏ 25 באוקטובר 1883, לבוב, האימפריה האוסטרו-הונגרית – 18 באפריל 1949, תל אביב, ישראל) היה מראשי התנועה הציונית בהונגריה ופעיל בתנועת הצלת יהדות הונגריה בזמן מלחמת העולם השנייה.
קורות חייו

נולד בלבוב שבגליציה, כבן לשמואל כהן, יליד הונגריה, ולאם ילידת פולין, גדל בטרנסילבניה ולמד משפטים באוניברסיטת בודפשט (כיום שמה אוניברסיטת אטווש לוראנד) ואוניברסיטת לבוב. בשנת 1901 ייסד, בעידוד ותמיכת בנימין זאב הרצל, את תנועת הנוער הציונית "עבריה" שהייתה הראשונה מסוגה בהונגריה והמשיכה בפעולתה עד שנת 1940. בשנת 1903 ייסד את תנועת הסטודנטים הציונית "מכביאה" ממנה צמחו רוב מנהיגי הציונות בהונגריה.
כהן השתתף בייסוד הסתדרות ציוני הונגריה, והיה חבר בהנהלה הארצית שלה עד לשנת 1944. במשך תקופה זו ניהל בהתנדבות את מחלקת הארגון וההסברה של התנועה, ובחלק מהתקופה אף היה נשיא התנועה. במסגרת פעילותו השתתף בכל הקונגרסים הציוניים משנת 1911 ועד שנת 1939 ועמד בקשר שוטף עם מנהיגי התנועה הציונית כמו דוד וולפסון, שמריהו לוין ומקס נורדאו. כאשר התנועה הוכרזה כלא חוקית בשנת 1919 ארגן את פעילותה המחתרתית והצליח בסיוע הסוכנות היהודית לקבל היתר מהממשלה ההונגרית ללגליזציה של התנועה בשנת 1927.
כהן ייצג את התנועה הציונית במוסדות הקהילה היהודית בהונגריה והיה לו חלק משמעותי בהחדרת הוראת העברית בבתי הספר היהודיים במדינה. בתפקידו בנשיאות האיגוד הארצי להצלת יהודים נפגעי רדיפות היה פעיל בפעולות ההצלה של יהודי הונגריה.
אשתו גיזלה (גיזי) כהן, לבית מונק, הייתה ממיסדות ויצו בהונגריה, ושימשה כנשיאת הארגון. הוא עלה לארץ ישראל עם משפחתו בספטמבר 1945 והתיישב בחיפה.
ניסן כהן נפטר ב-18 באפריל 1949, ונקבר בחוף הכרמל בחיפה.
קורות חייו > הנצחה

על שמו נקרא רחוב ניסן בשכונת רמת החייל בתל אביב.
הערות שוליים

↑  Osok es Ivadekok: Munk csalad es Felsenburg csalad; Az Orszagos Magyar Zsido Museum, Budpest, 1939
1 2  ניסן כהן באתר GRAVEZ
↑  צעדים ראשונים (מזכרונותיו של אחד המייסדים) רשם ש. רזי - "הגה" 29.3.1946
הרלדו ריברה

| --- | --- |

 לידה:  4 ביולי 1943 (בן 81) ברוקלין, ארצות הברית 
 שם לידה:  Gerald Michael Rivera 
 מדינה:  ארצות הברית ארצות הברית
 השכלה:  בית הספר למשפט ברוקלין  אוניברסיטת אריזונה  אוניברסיטת פנסילבניה  State University of New York Maritime College  בית הספר ללימודי מוסמך בעיתונות של אוניברסיטת קולומביה  West Babylon High School 
 תקופת הפעילות:  מ-1970 
 מספר צאצאים:  5 
 פרסים והוקרה:  פרס פיבודי (1972) 
 קישורים חיצוניים
 פייסבוק:  GeraldoRivera
 טוויטר:  GeraldoRivera
 www.geraldo.com
 
הרלדו ריברה
הרלדו ריברה (באנגלית: Geraldo Rivera; נולד ב-4 ביולי 1943) הוא איש תקשורת יהודי-אמריקאי, ומגיש תוכנית אירוח לשעבר. הוא ידוע בעיקר בהבאת סיפורים דרמטיים ובעלי צבע לתוכניותיו. ריברה הגיש בעבר את התוכנית "הרלדו בגדול" ברשת "פוקס ניוז", ומוקדם יותר היה ידוע בתוכנית האירוח שלו "הרלדו".
ביוגרפיה

הוא החל את דרכו בשנות ה-70 בתחנת WABC-TV, תחנת טלוויזיה מקומית לאזור ניו יורק, ובתוך מספר שנים בודדות רכש מוניטין ארצי כעיתונאי חוקר ועל היותו עם מראה נערי ו"בעניינים" וכשהשפם הזיפי שלו הפך לסמל המסחרי של הרלדו. במהלך שנות ה-80, ריברה עבד ככתב עבור רשת החדשות ABC, כולל בתוכניות בעלות אחוזי הצפייה הגבוהים, כגון, "20/20", בכתבות כגון, ההתמכרות לסמים של אלביס פרסלי, אל קפונה וכדומה. בשנת 1987 הוא החל להגיש את תוכנית האירוח הסנסציונית "הרלדו", אשר רצה במשך 11 שנים רצופות ונודעה בשל הנושאים והאורחים הסנסציונים שלה. ב-1988, הרלדו עשה בעצמו כותרות, כאשר שבר את אפו בקטטה שפרצה במהלך צילומי התוכנית על נושא עליונות הגזע הלבן. באוגוסט 1992, ריברה התקוטט שוב עם חברי הקו קלוקס קלאן בעצרת בג'יינסוויל (אנ'), ויסקונסין; ריברה נשרט בפניו וננשך באגודלו השמאלי. ב-1993 התראיין לראשונה לטלוויזיה הישראלית בתוכנית הראשונה של "תיק תקשורת" בערוץ 2 החדש, בהפקת הטלוויזיה החינוכית. ב-1994, ריברה החל להגיש את התוכנית "ריברה בשידור חי" ברשת CNBC, תוכנית אשר עסקה בנושאים משפטיים למיניהם וזכתה לקפיצה של פופולריות בעקבות משפט הרצח המתוקשר של או.ג'יי סימפסון. ב-1997, ריברה חתם על הסכם העסקה לשש שנים בסך 30 מיליון דולר עם רשת NBC, אך עזב בשנת 2001, כדי להצטרף לרשת "פוקס ניוז", ככתב מלחמה באפגניסטן. אף על פי שלעיתים לעגו לו וביקרו אותו על הסגנון הצהוב של העיתונאות שלו, במקביל הפך ריברה נערץ וזכה במספר פרסים, כולל כמה פרסי אמי.
בשנת 2009 גילם את עצמו בקומדיה "הכל אודות סטיב" בכיכובה של סנדרה בולוק.
באוקטובר 2024 ריברה הביע תמיכה פומבית בקמלה האריס לנשיאות בבחירות 2024. ריברה ביקר בחריפות את דונלד טראמפ וכינה אותו "לוזר מריר" שאי אפשר לסמוך עליו לכבד את החוקה. הוא פרסם את התמיכה בהאריס ברשת X, בטענה כי טראמפ אינו ראוי לחזור לבית הלבן. הפוסט של ריברה זכה לתשומת לב רבה, עם מעל מיליון צפיות.
ביוגרפיה > חיים אישיים

הרלדו הוא בן לאם יהודייה ואב ממוצא היספני, ואף גילה בעבר רצון לעלות לישראל, וכן הצהיר כי הוא ציוני.
הערות שוליים

↑  Charges against Geraldo Rivera dropped
↑  TV Host Geraldo Rivera Fights With Klansman, Both Arrested
↑  When Geraldo comes to town: KKK fight put Janesville in national spotlight
↑  תיק תקשורת - פרק 116 - 09.11.1993, החל מדקה 1:13
↑  Dominic Patten, Geraldo Rivera Rebukes “Sore Loser” Donald Trump; Kamala Harris Endorsed By Ex-‘Apprentice’ Contestant & Vet Journalist, Deadline, ‏2024-10-14 (באנגלית אמריקאית)
↑  MK Geraldo Rivera?, ידיעות אחרונות, 3 במאי 2006
| --- | --- |
בקרת זהויות :  NLI: 987007277164205171  GND: 14197107X  ISNI: 0000 0000 2181 9833  LCCN: n50051019  NTA: 131641646  SNAC: w6rr9wk1  SUDOC: 191674117  VIAF: 70175379   WorldCat (עם VIAF): 70175379
התעמלות אמנותית בישראל

לינוי אשרם, אלופת המשחקים האולימפיים טוקיו 2020 בתחרות קרב רב אישי
ענף ההתעמלות האמנותית הוא ענף ספורט אולימפי מוביל בישראל ביחד עם ענפי הג'ודו והשיט. במהלך השנים זכו המתעמלות האמנותיות הישראליות בעשרות מדליות בסבבי הגביע העולמי ובאליפויות אירופה ובאולימפיאדת טוקיו (2020) זכתה לינוי אשרם במדליית זהב אולימפית בתחרות קרב רב אישי, באולימפיאדת פריז (2024) נבחרת ההתעמלות זכו במדליית כסף.
בנוסף מתקיימות בענף תחרויות לנוער וב-2023 זכתה אלונה טל-פרנקו באליפות העולם.
הישגים

נבחרת ישראל בהתעמלות אמנותית זכתה במדליית זהב באליפות אירופה בקרב רב (קייב 2020), שתי מדליות באליפויות העולם, כסף (איזמיר 2014) וארד (מונפלייה 2011), מדליית זהב באליפות אירופה בתרגיל חישוקים ואלות (חולון 2016), מדליית כסף באליפות אירופה בתרגיל כדורים (קייב 2020) ומדליית כסף בתחרות הקבוצתית (קייב 2020). זכייתה של לינוי אשרם ב-5 מדליות באליפויות העולם בהתעמלות אמנותית, 3 מדליות בסופיה (2018), מדליית כסף בתחרות הקרב רב, מדליית כסף בתרגיל החישוק, מדליית ארד בתרגיל הסרט ו-2 מדליות ארד בפזארו (2017), מדליית ארד בתחרות הקרב רב ומדליית ארד בתרגיל הסרט וזכייתה של נטע ריבקין במדליית ארד באליפות העולם בתרגיל עם חישוק (מונפלייה 2011).
הישגים > משחקים אולימפיים

במשחקים האולימפיים, סיימה נבחרת ישראל שלוש פעמים במקום שישי (בייג'ינג 2008, ריו דה ז'ניירו 2016 וטוקיו 2020) וזכתה במדליית כסף (פריז 2024), אירה ריסנזון סיימה במקום תשיעי (בייג׳ינג 2008), נטע ריבקין סיימה במקום שביעי (לונדון 2012) כאשר גם ניקול זליקמן הגיעה למקום השביעי (טוקיו 2020), לינוי אשרם זכתה בקרב רב והיא האלופה האולימפית (טוקיו 2020), ודריה אטמנוב הגיעה למקום החמישי (פריז 2024).
היסטוריה

לראשונה, השתתפו מתעמלות ישראליות, ראובית הלפרין בת 13 (מקום 54) ובתיה מסניקוב בת 17 (מקום 56) בתחרות קרב רב אישי, באליפות העולם בהתעמלות אמנותית שנערכה ברוטרדם, הולנד בשנת 1973.
היסטוריה > 1975

ישראל יוצגה באליפות העולם שנערכה במדריד ספרד, על ידי שלוש מתעמלות, בתיה מסניקוב (מקום 26) אילנית פרנקפורט (מקום 28) וראובית בלוך (מקום 33) בתחרות קרב רב אישי.
היסטוריה > 1977

ישראל יוצגה באליפות העולם שנערכה בבזל, שווייץ, על ידי שתי מתעמלות, יובל כפיר (מקום 66) וראובית הלפרין בלוך (מקום 69) בתחרות קרב רב אישי.
היסטוריה > 1979

ישראל יוצגה באליפות העולם שנערכה בלונדון, בריטניה, על ידי 3 מתעמלות, דפנה גרשון (מקום 50), מיכל אייזיק (מקום 54) ואלה ויטלר (מקום 58) בתחרות קרב רב אישי.
היסטוריה > 1981

ישראל יוצגה באליפות העולם שנערכה במינכן, גרמניה, על ידי 3 מתעמלות, דפנה גרשון (מקום 49), ליאת חנינוביץ (מקום 60) ואיריס ברק (מקום 69) בתחרות קרב רב אישי.
היסטוריה > 1983

ישראל יוצגה באליפות העולם שנערכה בסטרסבורג, צרפת, על ידי שתי מתעמלות, ליאת חנינוביץ (מקום 79) וחנית טרנר (מקום 87) בתחרות קרב רב אישי.
היסטוריה > 1984 > אולימפיאדת לוס אנג'לס (1984)

ליאת חנינוביץ סיימה במקום 27 בתחרות קרב רב אישי (35.45 נקודות)
היסטוריה > 1985

ישראל יוצגה באליפות העולם בוואיאדוליד, ספרד, על ידי שלוש מתעמלות, שולמית גולדשטיין (מקום 49), ליאת חנינוביץ (מקום 56) ועינת ארגמן (מקום 82) בתחרות קרב רב אישי.
היסטוריה > 1987

ישראל יוצגה באליפות העולם שנערכה בוורנה, בולגריה, על ידי שלוש מתעמלות, רקפת רמיגולסקי (מקום 71) שולמית גולדשטיין (מקום 72) ועינת ארגמן (מקום 76) בתחרות קרב רב אישי.
היסטוריה > 1988 > אולימפיאדת סיאול (1988)

שולמית גולדשטיין סיימה במקום 35 בתחרות קרב רב אישי (36.50 נקודות: חבל-9.40 נק', חישוק-8.90 נק', אלות-8.95 נק', סרט-9.25 נק')
רקפת רמיגולסקי סיימה במקום 37 בתחרות קרב רב אישי (36.45 נקודות: חבל-9.35 נק', חישוק-8.85 נק', אלות-9.00 נק', סרט-9.25 נק')
היסטוריה > 1989 - 1991

פרק זה לוקה בחסר. אנא תרמו לוויקיפדיה ו.
היסטוריה > 1993

ישראל יוצגה באליפות העולם שנערכה באליקנטה, ספרד, על ידי טלי קדושים (מקום 25) בתחרות קרב רב אישי (34.850 נקודות).
היסטוריה > 1994 - 1998

פרק זה לוקה בחסר. אנא תרמו לוויקיפדיה ו.
היסטוריה > 1999

ישראל יוצגה באליפות אירופה על ידי המתעמלות: נועה מזרחי, שירן בודניוק, ורד גלבגיסר, עדי בית יעקב ועדי פטרושקה. נבחרת ישראל נערות התחרתה לראשונה באליפות אירופה שנערכה בבודפשט בשנת 1999,שם השיגה הישג היסטורי ותקדימי ועלתה לגמר מהמקום ה-4 עם ציון של 18.533, בתרגיל הקבוצתי עם 5 סרטים וסיימה במקום ה-8.
ישראל יוצגה גם באליפות העולם שנערכה באוסקה, יפן, על ידי שתי מתעמלות:
אור טוקייב(אנ') סיימה במקום 14 בתחרות קרב רב אישי (39.181 נקודות) ובמקום שביעי בתרגיל סרט (9.758 נקודות).
ליטל באומל סיימה במקום 25 בתחרות קרב רב אישי (38.486 נקודות).
היסטוריה > 2000 > אולימפיאדת סידני (2000)

אור טוקייב סיימה במקום 14 בתחרות קרב רב אישי (38.569 נקודות: חבל-9.666 נק', חישוק-9.683 נק', כדור-9.645 נק', סרט-9.575 נק')
היסטוריה > 2001

ישראל יוצגה באליפות העולם שנערכה במדריד, ספרד על ידי יעל יונגר סיימה במקום 23 בתחרות קרב רב אישי (83.500 נקודות: חבל-20.500 נק', חישוק-20.350 נק', כדור-21.450 נק', סרט-21.200 נק')
היסטוריה > 2002

פרק זה לוקה בחסר. אנא תרמו לוויקיפדיה ו.
היסטוריה > 2003

ישראל יוצגה באליפות העולם שנערכה באוסקה, יפן, על ידי שתי מתעמלות:
קטיה פיסצקי סיימה במקום 18 בתחרות קרב רב אישי (87.300 נקודות)
אירה ריסנזון סיימה במקום 23 בתחרות קרב רב אישי (84.400 נקודות).
היסטוריה > 2004 > אולימפיאדת אתונה (2004)

קטיה פיסצקי סיימה במקום 16 בתחרות קרב רב אישי (89.950 נקודות: חבל-22.675 נק', כדור-22.750 נק', אלות-23.100 נק', סרט-21.425 נק')
היסטוריה > 2005

ישראל יוצגה באליפות העולם שנערכה בבאקו, אזרבייג'ן, על ידי 4 מתעמלות:
אירה ריסנזון סיימה במקום 13 בתחרות קרב רב אישי (55,575 נקודות: חבל-13.325 נק' (16), כדור-14.350 נק' (12), אלות-13.525 נק' (16), סרט-14.375 נק' (12)).
רחלי ויגדורצ'יק סיימה במקום 49 בתחרות קרב רב אישי (35.300 נקודות: חבל-11.175 נק' (53), כדור-12.100 נק' (36), אלות-12.025 נק' (52), סרט- )
אלכסנדרה קליצ'מן סיימה במקום 80 בתחרות קרב רב אישי (32.025 נקודות: חבל-10.600 נק' (72), כדור-10.625 נק' (74), אלות-, סרט- 10.800 נק' (63))
קטיה פיסצקי סיימה במקום 106 בתחרות קרב רב אישי (26.300 נקודות: חבל-, כדור-, אלות- 13.100 נק' (25), סרט- 13.200 נק' (20))
בתחרות הקבוצתית סיימה ישראל במקום תשיעי בקרב רב (127.775 נקודות: חבל-34.750 נק' (14), כדור-37.175 נק' (9), אלות-38.750 נק' (9), סרט-38.325 נק' (8)).
היסטוריה > 2007

באליפות העולם בהתעמלות אמנותית שנערכה בפטרס, שביוון בספטמבר 2007 סיימה נבחרת ישראל במקום השישי בתרגיל הקבוצתי בניקוד מצטבר בשני התרגילים 31.600 נקודות, מתוך 27 מדינות, אחרי רוסיה (35.100 נקודות), איטליה (34.250 נקודות) ובלארוס (33.800 נקודות) ובכך הבטיחה את השתתפותה באולימפיאדה.
היסטוריה > 2008 > אולימפיאדת בייג'ינג (2008)

נבחרת ישראל (קטיה פיסצקי, רחלי ויגדורצ'יק, ורוניקה ויטנברג, מריה סבנקוב, אלונה דבורניצ'נקו) סיימה במקום שישי בתרגיל הקבוצתי 32.100 נק' (חבלים - 16.050 נק', חישוקים ואלות - 16.050 נק').
אירה ריסנזון סיימה במקום 9 בתחרות הקרב רב (66.775 נקודות)
נטע ריבקין סיימה במקום 14 בתחרות הקרב רב (65.875 נקודות)
היסטוריה > 2009

באליפות העולם בהתעמלות אמנותית שנערכה באיסה, מיה, שביפן בספטמבר 2009 סיימה נבחרת ישראל במקום החמישי בתרגיל הקבוצתי בניקוד מצטבר בשני התרגילים 50.475 נקודות, מתוך 24 מדינות, אחרי איטליה (54.400 נקודות), בלארוס (54.200 נקודות) ורוסיה (51.350 נקודות).
היסטוריה > 2010

באליפות העולם בהתעמלות אמנותית שנערכה במוסקבה בספטמבר 2010 סיימה נבחרת ישראל (מרינה שולץ, אליאורה זולקובסקי, פולינה זקלוז'ני, מורן בוזובסקי, נועה פלצ'י והמחליפה ויקטוריה קושל) במקום רביעי בתרגיל הקבוצתי בניקוד מצטבר בשני התרגילים 51.950 נקודות, מתוך 29 מדינות, אחרי איטליה (55.525 נקודות), בלארוס (54.800 נקודות) והמארחת רוסיה (52.425 נקודות). היה זה הדירוג הגבוה ביותר אליו הגיעה עד אז נבחרת ישראל לבוגרות.
היסטוריה > 2011 > לראשונה, זכייה במדליות באליפויות עולם ואירופה

באליפות העולם שנערכה במונפלייה, צרפת, בספטמבר 2011 זכתה ישראל לראשונה במדליות. נטע ריבקין זכתה במדליית ארד בתרגיל עם חישוק, ונבחרת ישראל (שולץ, זולוקובסקי, ז'קולז'ני, פלצ'י, קושל ובוזובסקי) זכתה במדליית ארד בתרגיל משולב של חישוקים וסרטים.
קודם לכן באותה שנה, זכתה נטע ריבקין במדליית כסף בתרגיל עם אלות באליפות אירופה שנערכה במינסק בבלארוס.
היסטוריה > 2012 > אולימפיאדת לונדון (2012)

נטע ריבקין קבעה את הישג השיא למתעמלת ישראלית כשעלתה לגמר הקרב רב וסיימה במקום שביעי.
נבחרת ישראל (מורן בוזובסקי, פולינה זקלוז'ני, מרינה שולץ, נועה פלצ'י, אליאורה זולקובסקי, ויקטוריה קושל) סיימה במקום שמיני בתחרות הקרב רב בתוצאה של 53.400 נק' (כדורים - 26.725 נק' וסרטים וחישוקים - 26.675 נק').
היסטוריה > 2014 > מדליית כסף באליפות העולם

באליפות העולם שנערכה באיזמיר שבטורקיה בספטמבר 2014 זכתה נבחרת ישראל (אלונה קושבצקי, אידה מיירין, יקטרינה לבינה, ליהי שוחטוביץ', יובל פילו וקרינה ליחבר) במדליית כסף בתרגיל האלות בתוצאה של 16.983 נקודות, אחרי ספרד (17.433 נקודות) ולפני בלארוס (עם 16.6 נקודות). זהו הישג השיא של הנבחרת בענף זה. נוסף לכך, הנבחרת סיימה גם במקום חמישי בתרגיל הקרב-רב בתוצאה של 33.766 נקודות ובמקום שישי בתרגיל 3 כדורים ו-2 סרטים בתוצאה של 16.850 נקודות.
היסטוריה > 2015

באליפות העולם שנערכה בשטוטגרט שבגרמניה בספטמבר 2015 סיימה נבחרת ישראל (קושבצקי, מיירין, לבינה, שוחטוביץ', פילו וליחבר) במקום שישי בקרב רב. נוסף לכך, הנבחרת סיימה במקום חמישי בתרגיל עם 5 סרטים ובמקום שישי בתרגיל עם 2 חישוקים ו-4 אלות.
היסטוריה > 2015 > משחקי אירופה 2015

במשחקים האירופיים שנערכו בבאקו, שבאזרבייג'ן, זכתה נבחרת ישראל בשלושה מדליות. שתי מדליות כסף ומדליית ארד. מדליית כסף אחת בתחרות הקרב רב, ואחת בתרגיל החישוקים והאלות, ומדליית ארד בתרגיל הסרטים. נטע ריבקין זכתה במדליית ארד בתרגיל החישוק. ויקטוריה פילנובסקי סיימה במקום ה-10 בתחרות הקרב רב.
היסטוריה > 2016 > אליפות אירופה 2016

בין 17 ל-19 ביוני 2016 התקיימה לראשונה בישראל, באולם ההתעמלות האמנותית הבינלאומי, היכל הספורט חולון, אליפות אירופה בהתעמלות אמנותית. לראשונה בתולדותיה זכתה נבחרת ישראל (מיירין, קושבצקי, פילו, לבינה, ליחבר והמחליפה נטלי מנדלסון) במדליית זהב קבוצתית (בתרגיל המשולב של אלות וחישוקים). קודם לכן זכתה נבחרת ישראל במדליית ארד בקרב רב ובמדליית כסף בתחרות הסרטים. בתחרויות האישיות סיימה טורי פילנובסקי במקום שישי בגמר ולינוי אשרם במקום שמיני.
היסטוריה > 2016 > אולימפיאדת ריו דה ז'ניירו (2016)

נטע ריבקין סיימה במקום 13 בתחרות קרב רב.
נבחרת ישראל (יקטרינה לבינה, קרינה ליחבר, אידה מיירין, יובל פילו, אלונה קושבצקי) סיימה במקום שישי בתחרות הקרב רב בתוצאה של 34.549 נק' (סרטים - 17.166 נק' חישוקים ואלות - 17.383 נק').
היסטוריה > 2017

באליפות העולם שנערכה בפזארו, איטליה, בספטמבר 2017 זכתה לינוי אשרם בשתי מדליות ארד, בתחרות הקרב רב לראשונה בתולדות מדינת ישראל ובתחרות הסרט.
היסטוריה > 2018 > מדליית כסף באליפות העולם

לינוי אשרם זכתה ב-3 מדליות באליפות העולם בהתעמלות אמנותית שנערכה בבולגריה: מדליית כסף בתחרות הקרב רב, מדליית כסף בתרגיל החישוק ומדליית ארד בתרגיל הסרט.
ניקול זליקמן עלתה לשני גמרים (כדור וחישוק) בהם סיימה במקום החמישי ונוסף לכך היא עלתה לגמר הקרב רב וסיימה במקום ה-11.
היסטוריה > 2019 > משחקי אירופה 2019

במשחקי אירופה ה-2 שנערכו במינסק, בלארוס, ביוני 2019 זכתה לינוי אשרם ב-4 מדליות. מדליית זהב בתרגיל האלות. מדליית זהב נוספת בתרגיל הכדור. מדליית כסף בקרב-רב, ומדליית כסף בתרגיל הסרט.
באליפות אירופה זכתה ניקול זליקמן במדליית ארד בתרגיל החישוק.
באליפות העולם זכתה ישראל לראשונה במדליית כסף בתחרות הצוות. לינוי אשרם זכתה במדליות כסף בחישוק, באלות ובסרט ומדליות ארד בכדור ובקרב רב. ניקול זליקמן עלתה לארבעה גמרים כשסיימה במקום רביעי בחישוק, במקום שביעי בכדור ובאלות ובמקום 11 בקרב רב.
היסטוריה > 2020

באליפות אירופה שנערכה בקייב זכתה ישראל לראשונה ב-2 מדליות זהב בקרב רב, נבחרת ישראל זכתה בתחרות הקבוצתית, לינוי אשרם זכתה באישי וניקול זליקמן סיימה במקום חמישי בקרב רב.
היסטוריה > 2021 > אולימפיאדת טוקיו (2020)

לינוי אשרם זכתה במדליית הזהב בתחרות קרב רב.
ניקול זליקמן סיימה במקום השביעי בתחרות קרב רב.
היסטוריה > תחרות ה"גרנד פרי חולון"

החל מ-2001 מארחת העיר חולון מדי שנה תחרות "גרנד פרי" בהתעמלות אמנותית, כחלק מסבב של מספר תחרויות "גרנד פרי" אירופאיות, בהשתתפות מאות מתעמלות אמנותיות מהארץ וממדינות נוספות, ביניהן גם מתעמלות כוכבות אולימפיות ואלופות אירופה והעולם. משך שנים התקיימה התחרות באולם הספורט של העיר ("היכל הספורט קציר") ובמאי 2015 התקיימה לראשונה בהיכל הספורט החדש ("היכל טוטו חולון").